എംസോണ്‍ റിലീസ് - 1504 www.malayalamsubtitles.org www.facebook.com/msonepage
പരിഭാഷ : മാജിത്‌ നാസർ
ക്രിസ്താബ്ദം 1442ൽ
തുർക്കി സുൽത്താൻ തന്റെ സൈന്യബലം വർധിപ്പിക്കാനായി
1000 ട്രാൻസിൽവാനിയൻ ബാലന്മാരെ അടിമപ്പെടുത്തി.
ആ അടിമ ബാലന്മാർ ക്രൂരമായി മർദിക്കപെട്ടിരുന്നു.
നന്മതിന്മ വിചാരമില്ലാതെ കൊല്ലാനും,
തുർക്കികളെ എതിർത്തവരുടെ രക്തത്തിനായി ദാഹിക്കുവാനും അവർ പരിശീലിപ്പിക്കപ്പെട്ടു.
ആ ബാലന്മാരിൽ നിന്നും,
ഭീതിദായകനായ ഒരു യോദ്ധാവ് വളർന്നു വന്നു.
എത്രത്തോളമെന്നാൽ, അവന്റെ നാമം പരാമർശിക്കപ്പെട്ടാൽ പോലും,
മുഴുവൻ സൈന്യവും ഭയന്ന് പിന്മാറുമായിരുന്നു.
വ്ലാഡ്, ശൂലദണ്ഡകൻ!
വ്യാളീപുത്രൻ!
തന്റെ കിരാതപ്രവർത്തനങ്ങളിൽ മനംനൊന്ത,
വ്ലാഡ്, തന്റെ ഭൂതകാലം ഉപേക്ഷിച്ച്,
സമാധാനമായി ഭരിക്കാൻ വേണ്ടി, ട്രാൻസിൽവാനിയയിലേക്ക് മടങ്ങിവന്നു.
പ്രജകൾ അദ്ദേഹത്തെ തമ്പുരാൻ എന്ന് വിളിച്ചു.
ഞാനദ്ദേഹത്തെ അച്ഛനെന്നും വിളിച്ചു.
എന്നാൽ ലോകമദ്ദേഹത്തെ അറിയുക,
ഡ്രാക്കുള എന്നാണ്.
ഞാനത് കണ്ടെത്തിയ...
ഇടത്തുതന്നെ ഉപേക്ഷിച്ചു.
നിനക്കെന്തു തോന്നുന്നു വ്ലാഡ്?
അതെന്റെ അടുക്കൽ കൊണ്ടുവരൂ.
ഇതൊരു വഴികാട്ടിയുടേതാണ്.
ഹംസാബേയുടെ ആളുകളുടേത്.
ഒറ്റയ്ക്കൊരു തുർക്കി സൈനികന്‍ ഇവിടെ എന്തെടുക്കുകയാ?
തുർക്കി സൈനികർ ഒറ്റയ്ക്ക് സഞ്ചരിക്കാറില്ല.
ഒരാളുണ്ടെങ്കിൽ അതിനർത്ഥം ധാരാളം ആളുകൾ ഉണ്ടന്നാണ്.
അവരെന്തു ലക്ഷ്യമാക്കിയാലും ശരി,
അവർ അത് കീഴടക്കിയിരിക്കും.
ഇത് ഒഴുക്കിൽ പെട്ട് വന്നതാണ്.
അങ്ങ് മുകളിൽ നിന്നും.
പല്ലൊടിഞ്ഞ മല.
താമസിയാതെ തന്നെ ഇരുട്ടുവീഴും.
അവർ എവിടെയെങ്കിലും താവളമടിക്കും.
ദിമിട്രൂ, നീ കോട്ടയിലേക്ക് മടങ്ങിപോകണം.
സൈനികർക്ക് മുന്നറിയിപ്പ് കൊടുക്കണം. കാവൽക്കാരുടെ എണ്ണം ഇരട്ടിയാക്കണം.
എന്ത്? ഞാൻ നിന്നെ ഇവിടെ വിട്ടുപോകില്ല.
എന്റെ മണ്ണിലേക്ക് അനുവാദമില്ലാതെ തുർക്കികൾ കടന്നാൽ,
അത് യുദ്ധത്തിന്റെ സൂചനയാണ്.
അവരെ കണ്ടെത്തിയാൽ നീയെന്താ ചെയ്യുക?
ഒരു രാജാവിന് ഏറ്റവും അഭികാമ്യമായതു ഞാൻ ചെയ്യും.
വിലപേശൽ.
നിക്കോളായ്, ആന്ദ്രേയ്, എന്റെ കൂടെ വരൂ.
കൂട്ടത്തിലേക്ക്!
എന്തെങ്കിലും കിട്ടിയോ?
ലോകതോൽവിയായി.
അവർ അകത്തുണ്ട്.
നിനക്കെങ്ങനെ അറിയാം?
വാവ്വാലുകൾ പകൽ പുറത്തുവരാറില്ല.
എന്തെങ്കിലും അവയെ ശല്യപ്പെടുത്തിയാലല്ലാതെ.
വരൂ.
എന്താണത്, പ്രഭോ?
തറയിൽ.
ഇത് പൊടിഞ്ഞ എല്ലുകളാണ്.
തുർക്കികളിങ്ങനെ ചെയ്യില്ല.
എന്താണത്‌?
നമ്മളിപ്പോൾ തന്നെ തിരിച്ചുപോകണം.
നിങ്ങൾ കണ്ട ആ സത്വം,
ഒരു യാദൃശ്ചികമല്ല പ്രഭോ.
നാല് ദിവസങ്ങൾക്ക് മുൻപ് ഞങ്ങളുടെ കൂട്ടത്തിലെ സഹോദരന്മാർ എല്ലാവരും,
സമാനമായ സ്വപ്നം കണ്ടു.
ആ രാത്രി അതേ ദർശനം എനിക്കുമുണ്ടായില്ലായിരുന്നെങ്കിൽ,
ഞാനുമത് വിശ്വസിക്കില്ലായിരുന്നു.
ഒരു സത്വം ഈ പുണ്യഭൂമിയുടെ നിയന്ത്രണം ഏറ്റെടുക്കുന്നതായി ഞങ്ങൾ കണ്ടു.
റോമൻ ഐതിഹ്യങ്ങൾ ഒരു വലിയ പൈശാചിക ശക്തിയുടെ വരവിനെ പ്രവചിച്ചിട്ടുണ്ട്.
ഒരു രക്ഷസ്സിന്റെ.
ഗ്രീക്ക് അക്ഷരം പൈയിലൂടെ. എന്നുവെച്ചാൽ പാനം ചെയ്യുക എന്നാണ് അർത്ഥമാക്കുക.
തന്റെ പൈശാചികശക്തികളെ കൈമാറ്റം ചെയ്യാനായി,
നരകത്തിൽ നിന്നും പിശാചിനെ വിളിച്ചുവരുത്തിയ,
ഒരു മർത്യനായിരുന്നു ആ സത്വം.
അവന്റെ ആഗ്രഹം സഫലമാക്കിക്കൊണ്ട് പിശാചവനെ കബളിപ്പിച്ചു.
അതിന് പകരമായി അവൻ കാലങ്ങളോളം,
ആ ഗുഹയിലെ അന്ധകാരത്തിൽ,
സ്വയം തളച്ചിടപ്പെടണമായിരുന്നു,
മറ്റൊരാളവനെ സ്വാതന്ത്രമാക്കുന്നത് വരെ.
ഇപ്പോൾ നിങ്ങൾക്കതിന്റെ യഥാർത്ഥ മുഖമറിയാം.
ട്രാൻസിൽവാനിയയിലെ ജനങ്ങൾ,
തുർക്കികളുടെ വരവിനെയോർത്ത് ഭയത്തിലാണ് കഴിയുന്നത്.
നിങ്ങളീ രഹസ്യം സൂക്ഷിക്കുമെന്നെനിക്ക് വാക്ക് തരൂ, സഹോദരാ.
അബ്ബാ!
ഞാനെപ്പോഴും അബ്ബായെ ഓർക്കുമായിരുന്നു.
മോനെ ഞാനും.
എന്റെ ബല്ല്യസൈനികൻ!
കെട്ടിപ്പിടിത്തം മാത്രമേ ഉള്ളൂ, ഉമ്മയില്ലാ?
നമ്മളിപ്പോ വഴക്കടിക്കാൻ പോവുകയാണോ?
നിന്നോടൊപ്പം എനിക്ക് മതിവരുവോളം സമയം ചിലവിടണം.
ഞാനെപ്പോഴും നിന്നെയോർത്തുകൊണ്ടേയിരിക്കുകയായിരുന്നു.
നിന്നെയെന്തോ അലട്ടുന്നു. എന്താണത്‌?
നിന്റെ അഴകിന്റെ ആഴം,
മറ്റെല്ലാത്തിനെയും നാണിപ്പിക്കുന്നു.
നിന്റെ അബ്ബായുടെ വിടുവായത്തനത്തിന് ചെവികൊടുക്കല്ലേ, ഇൻഗ്രീസ്.
സത്യത്തെ വഴിതിരിക്കാനുള്ള വിലകുറഞ്ഞ മറയാണീ പുകഴ്ത്തൽ.
ഇവൾക്കെന്റെ എല്ലാ അടവുമറിയാം.
നിങ്ങളൊരു ഭയങ്കരം മോശം നുണയനാ.
നിന്റെ ഏറ്റവും ആകർഷണീയമായ ഗുണമാണത്.
കൃത്യം ഉറക്കത്തിന്റെ സമയത്ത് തന്നെ നീ വന്നു.
നമുക്ക് നാളെ സവാരിക്ക് പോയാലോ അബ്ബാ?
പിന്നെന്താ...
പറ്റില്ല.
അതെന്താ?
കാരണം നാളെയാണ് ഉയിർത്തെഴുന്നേൽപ്പിന്റെ ദിവസം.
ഓ, തീർച്ചയായും.
അതായത് ഈസ്റ്റർ.
ഞാനെന്താ ചിന്തിച്ചുകൊണ്ടിരുന്നത്?
എന്താണ് നിന്നെ ആക്രമിച്ചത്?
ചെന്നായ്ക്കളാണോ?
ആണെന്ന് തോന്നുന്നു.
എനിക്കാകെ അറിയുന്നത്, എനിക്കിന്ന് രണ്ട് നല്ല മനുഷ്യരെ നഷ്ടമായി എന്ന് മാത്രമാണ്.
ഇനിയും കുറച്ചു കാര്യങ്ങൾ കൂടി ബാക്കിയുണ്ടല്ലോ.
തുർക്കികളോടൊപ്പം ജീവിക്കാൻ എന്നെ അയച്ചപ്പോൾ,
എനിക്ക് ഇൻഗ്രീസിന്റെ അതേ പ്രായമായിരുന്നു.
അവർക്കു വേണ്ടി പോരാടാൻ.
ഞാൻ മറ്റൊരാളെ കാണാതിരുന്നെങ്കിൽ, അത് വളരെ പെട്ടന്നായിപ്പോയേനെ.
നീയിപ്പോൾ വീട്ടിലാണ്.
അതെല്ലാം അവസാനിച്ചിട്ട് വർഷങ്ങൾ കഴിഞ്ഞിരിക്കുന്നു.
ഞാൻ സമാധാനം കാംക്ഷിക്കുന്നു.
അത് മാത്രം.
എന്റെ ട്രാൻസിൽവാനിയൻ സഹോദരന്മാർക്കെല്ലാം...
ഈസ്റ്റർ ആശംസകൾ.
നമ്മുടെ രാജാവ് നമ്മളിലേക്ക് മടങ്ങി വന്നത് മുതൽ,
10 വർഷമായി സമാധാനവും ഐശ്വര്യവും കളിയാടുന്നു.
എന്റെ ചങ്ങാതീ, ഇനിയുമൊരു 20 വർഷത്തേയ്ക്കായി...
ഇനിയുമൊരു 20 വർഷത്തേയ്ക്കായി...
ഹംസാ ബേയ്.
സ്വാഗതം.
നിങ്ങളിത്ര നേരത്തേ വരുമെന്ന് പ്രതീക്ഷിച്ചിരുന്നില്ല.
രണ്ടാം സുൽത്താൻ മെഹ്മദ്‌, നിങ്ങൾക്കും, നിങ്ങളുടെ മകനും, അദ്ദേഹത്തിന്റെ പ്രണാമങ്ങൾ അറിയിക്കുന്നു.
അദ്ദേഹത്തിനെന്റെ നന്ദി അറിയിക്കൂ.
അദ്ദേഹത്തിനുള്ള ചുങ്കം തയാറാണ്.
ഉം.
എനിക്ക് ആശങ്കയുണ്ട്.
നികുതിയിൽ കവിഞ്ഞ് മറ്റൊരു കാര്യം കൂടി ചർച്ച ചെയ്യേണ്ടിയിരിക്കുന്നു.
തുർക്കികൾക്കിവിടെ ശത്രുക്കളില്ല.
ഒരു ബറ്റാലിയൻ സൈനികർ അപ്രത്യക്ഷരായത്,
ഞങ്ങളുടെ ശ്രദ്ധയിൽ പെട്ടിട്ടില്ല എന്നാണോ നിന്റെ വിചാരം?
ഞാനവരെ കൊന്നിട്ടില്ല.
ഇരുണ്ട കൂട്ടിൽ അടക്കപ്പെട്ട്, മറച്ചുവെയ്ക്കപ്പട്ട നിലയിൽ....
അതിപ്പോഴും നിങ്ങൾക്കുള്ളിൽ വസിക്കുന്നുണ്ട്, ശൂലദണ്ഡപ്രഭൂ.
അതവിടെത്തന്നെയുണ്ടെന്ന് എനിക്കുമറിയാം, നിനക്കുമറിയാം.
സുൽത്താൻ ഉള്ള ചുങ്കം.
അതുമെടുത്ത് സ്ഥലം കാലിയാക്കിക്കോ.
അവസാനമായിട്ടൊന്നു കൂടി.
സുൽത്താന് 1000 ബാലന്മാരെ വേണം,
തന്റെ ജാനിസ്സറി സൈന്യത്തിലേക്കായി.
ഇല്ല. ഒരിക്കലുമില്ല!
ജാനിസ്സറികളോ?
അദ്ദേഹമാ പതിവ് വർഷങ്ങൾക്ക് മുൻപേ ഉപേക്ഷിച്ചതാണല്ലോ.
ഒരു സൈനികനെ ചെറുപ്പത്തിലേ നുള്ളിയെടുത്ത്,
മറ്റൊരു ജീവനേയും കുറിച്ചറിയിക്കാതെ വളർത്തിയാൽ...
അവർ ചോദ്യങ്ങളില്ലാതെ കൊല്ലുകയും, പരാതിയില്ലാതെ ചാവുകയും ചെയ്യും.
15 വയസ്സോ, അതിനു മുകളിലോ പ്രായമുള്ളവർ ഹങ്കറിയിൽ പോരാടും.
10നും 14നും ഇടയിൽ പ്രായമുള്ളവരെ വിയന്നയെ ഉപരോധിക്കാൻ പ്രാപ്തരാക്കും.
സുൽത്താൻ നിന്നിൽ നിന്നും അനുസരണയാണ് പ്രതിക്ഷിക്കുന്നത്.
അല്ലെങ്കിൽ തന്നെ,
നിന്റെ അച്ഛൻ നിന്നെ യുദ്ധത്തിനിട കൊടുക്കാതെ വിട്ടുതന്നതാണല്ലോ
മൃദുലമാണെങ്കിലും, ഇത് മതിയാകും.
ദയവ് ചെയ്ത്, അരുത്.
നിനക്ക് ഞാനാരാണെന്നറിയാമോ?
നീ ആരായിരുന്നു എന്നാണോ ഉദ്ദേശിച്ചത്.
നിനക്ക് മറ്റൊരു മാർഗ്ഗമോ, ഒരു സൈന്യമോ ഇല്ല രാജൻ.
ഞങ്ങളുടെ നിർദ്ദേശങ്ങൾ അനുസരിക്കുക, അല്ലെങ്കിൽ പ്രത്യാഘാതങ്ങൾ നേരിടുക.
അത് നടന്നിരിക്കണം.
ധൈര്യം, കോപം, ഇനി അഥവാ പ്രേമം പോലും,
ഒരു രാജാവിനെ ബാധിക്കുന്നതല്ല.
അവനാകെ ബാധകമാവുക സ്വന്തം ജനങ്ങളോടുള്ള അവന്റെ കടമയാണ്.
രാജാവിന്റെ അടിമ എന്നത് കൊണ്ട് എന്താണുദ്ദേശിക്കുന്നത്, അബ്ബാ?
തന്റെ വിധേയത്വം തെളിയിക്കാനായി എന്റെ പിതാവെന്നെ സുൽത്താനു നൽകി.
അബ്ബായ്ക്ക് ഭയം തോന്നിയോ,
അവരോടൊപ്പം?
എനിക്കെന്റെ പിതാവിനെ അഭിമാനം കൊള്ളിക്കണമായിരുന്നു.
അബ്ബ എന്നെ സുൽത്താന് കൊടുക്കുമോ?
അതൊക്കെ ഒരുപാട് കൊല്ലങ്ങൾക്ക് മുൻപാണ്.
മോനൊന്നുകൊണ്ടും പേടിക്കണ്ട.
മനസ്സിലായോ?
നല്ലത്.
ഞാൻ കല്പ്പന നിരസിച്ചാൽ ഞാൻ രക്ഷിച്ച ഒരാൾക്ക് പകരം അവർ നൂറു പേരെ കൊല്ലും.
നീയെന്നോട് പറഞ്ഞിട്ടുള്ളത് നീയും മെഹ്മദും ഒരിക്കൽ സഹോദരന്മാരെ പോലെയായിരുന്നു എന്നാണ്.
നിനക്കയാളോട് ചോദിച്ചുകൂടേ?
അയാൾ നിന്നോട് കരുണ കാണിക്കാൻ സാധ്യതയുണ്ടല്ലോ.
ഇതുപോലൊന്ന് നീയെപ്പോഴെങ്കിലും കണ്ടിട്ടുണ്ടോ?
താമസിയാതെ ലോകം മുഴുവൻ തുർക്കികളായി മാറും.
ശൂലദണ്ഡകൻ,
എന്റെ ആദ്യകാല സ്നേഹിതൻ.
നമ്മൾ ഒരുമിച്ചുള്ള നാളുകൾ ഞാൻ ഓർക്കുന്നു.
ഞാനാകെ ഓർക്കുന്നത് നമ്മളൊരുമിച്ചുള്ള സമയം കാപ്പി കുടിക്കുന്നതാണ്.
വീട്ടിൽ നിന്നും അകന്നുകഴിയുന്ന ഒരു ബാലനെ സംബന്ധിച്ച്,
എന്റെ പിതാവിന്റെ കൊട്ടാരം ക്രൂരമായിരുന്നു എന്നത് നേര് തന്നെ.
എന്നാൽ വൈകാതെ തന്നെ നീ ഞങ്ങളെ പോലെ സംസാരിച്ചു.
ഞങ്ങളെ പോലെ പ്രാർത്ഥിച്ചു, ഞങ്ങളെപ്പോലെ പോരാടി.
പറയാൻ വന്നത് എന്തെന്നാൽ, എനിക്ക് 1000 ബാലന്മാരെ വേണം.
എനിക്ക് എന്തു കൊണ്ട് കാണാനാകുന്നില്ല?
മെഹ്മദ്, എന്റെ സഹോദരാ,
മറ്റെന്തു വേണമെങ്കിലും ഞാൻ നിനക്ക് തരാം.
എനിക്ക് സൈനികരെ വേണം,
സഹോദരാ.
എങ്കിലെന്നെ എടുത്തോളൂ...
ഞാൻ 1000 ബാലന്മാർക്ക് സമമാണ്. നിനക്കുമതറിയാം.
ആ രാജാക്കന്മാർ ഇതറിഞ്ഞാൽ ഭയന്നുവിറയ്ക്കും.
എങ്കിലെന്റെ വാഗ്ദാനം സ്വീകരിക്കൂ.
നമ്മൾ കുട്ടികളായിരുന്നപ്പോൾ നിന്നോടൊപ്പം തോളോടുതോൾ ചേർന്ന് യുദ്ധം ചെയ്യാൻ ഞാൻ കൊതിച്ചിരുന്നു.
എന്നാൽ ഞാനിപ്പോൾ സുൽത്താനാണ്. ഒരൊറ്റ സൈനികനെക്കൊണ്ട് എനിക്കെന്ത് പ്രയോജനം?
എനിക്കെന്റെ 1000 ബാലന്മാരെ മതി.
പിന്നെ ഒന്നും.
നിന്റെ മകനും എന്റെ കീഴിൽ വളരും.
എന്റെ പിതാവിൻ കീഴിൽ നീ വളർന്നതു പോലെ.
നിനക്ക് നിന്റെ സിംഹാസനത്തിൽ തുടരാം.
എങ്കിലും, ജനറൽ ഇസ്‌മേൽ എന്റെ നിർദ്ദേശങ്ങൾ പാലിക്കപ്പെടുന്നുണ്ടെന്ന്... ഉറപ്പാക്കാൻ വേണ്ടി അവിടെ തുടരും.
ദയവുചെയ്ത് ഇത് ചെയ്യരുത്.
ഒരു മകനല്ലേ?
നിനക്ക് കഴിവുണ്ടെങ്കിൽ ഇനിയും ഒരുപാടെണ്ണത്തിനെ ഉണ്ടാക്കാമല്ലോ.
ദേ, അവിടെ.
ഇത് ഒരിക്കലും സംഭവിക്കില്ല എന്ന് നീയെനിക്ക് വാക്കുതന്നതാണ്.
മിറീന, പറയുന്നത് കേൾക്ക്.
നീയെന്നെ കല്ല്യാണം കഴിക്കാൻ ആവശ്യപ്പെട്ട നാൾ,
ഞാൻ പറഞ്ഞതെന്താണെന്ന് നീ ഓർക്കുന്നുണ്ടോ?
നീ പറ്റില്ല എന്ന് പറഞ്ഞു.
ഇവിടെ തന്നെ നിൽക്കൂ, കുമാരാ.
രാജകുമാരന്മാർക്ക് എന്തു സംഭവിക്കും എന്നെനിക്ക് അറിയാമായിരുന്നു...
നീയെല്ലാം മാറ്റും എന്ന് പറഞ്ഞു.
ഞാൻ നിന്നെ സ്നേഹിക്കുന്നുണ്ടെങ്കിൽ, നിന്നെ വിശ്വസിക്കണമെന്ന് നീ പറഞ്ഞു
ഞാൻ നിന്നെ സ്നേഹിക്കുന്നു!
- എങ്കിലെന്നെ വിശ്വസിക്കൂ. - ഇത് സംഭവിച്ചില്ലെങ്കിൽ, നമ്മളൊരു യുദ്ധത്തിനു കാരണക്കാരാകും.
മഹാനായ ശൂലദണ്ഡകന് അവന്റെ പെണ്ണിനെ തൃപ്തിപെടുത്താൻ കഴിയുന്നില്ല.
പ്രശ്നങ്ങളൊന്നുമില്ല, സുഹൃത്തുക്കളേ.
അവർ വിടപറയുന്നു. അത്രമാത്രം.
- മിറീന. - ഞാൻ സമ്മതി......
- നീയെനിക്കും, എന്റെ കുടുംബത്തിനും വാക്കുതന്നതാണ്. - മിറീന, ദയവുചെയ്ത്....
നിർത്തൂ!! എന്നെ തൊടരുത്!
ഞാൻ സമ്മതിക്കില്ല! ഞാനവരെ ഇതിനനുവദിക്കില്ല!
വ്ലാഡ്, അരുത്! ഇത് ചെയ്യരുത്!
അരുത്! അരുത്!
- ഇല്ല! ഞാനിതിനു നിന്നെ അനുവദിക്കില്ല! - ഞാൻ പോകും.
- ഞാൻ സമ്മതിക്കില്ല! ഇല്ല! - ഞാൻ പോകും!
എന്നെക്കൊണ്ട് പറ്റും.
അബ്ബയെന്നെയോർത്ത് അഭിമാനിക്കുന്നു, അല്ലേ?
തീർച്ചയായും, മോനേ.
നീ വിവേകപൂർവ്വം തീരുമാനമെടുത്തു.
ഞാൻ ഇത് പറഞ്ഞേതീരൂ. ഞങ്ങൾ ലേശം നിരാശരാണ്.
സത്യമായും, ഞങ്ങൾ...
നിന്നിൽ നിന്നും ഇതിലുമധികം എതിർപ്പ് പ്രതീക്ഷിച്ചു.
നിന്റെ അമ്മയുടെ അടുത്തേക്ക് പോ.
എന്താ?
ഇപ്പോൾ!
ഇങ്ങോട്ടു വാ....
അങ്ങോട്ടു നോക്കരുത്!
നിന്റെ ചെയ്തി കാരണം മെഹ്മദ് ട്രാൻസിൽവാനിയ മുഴുവൻ ശിക്ഷിക്കും.
തന്റെ രാജ്യത്തെ സംരക്ഷിക്കേണ്ടതൊരു കുട്ടിയുടെ കടമയല്ല.
എന്റെ കുടുംബത്തെ കോട്ടയിലേക്ക് കൊണ്ടുപോ.
മെഹ്മദ് വൈകാതെ തന്നെ അവന്റെ ആളുകളെ അയക്കും.
യുദ്ധമുണ്ടാകും.
നിനക്ക് ഞങ്ങളെ സംരക്ഷിക്കാനാകില്ല.
ഞാനൊരു മാർഗം കണ്ടുപിടിക്കും.
വ്ലാഡ്! നീയെങ്ങോട്ടാ പോകുന്നത്?
പല്ലൊടിഞ്ഞ മലയെ വേട്ടയാടുന്നതെന്തായാലും ശരി, അത് തുർക്കികളെ കൊല്ലുമെന്നെനിക്കറിയാം.
നീ മടങ്ങിവന്നു.
ആരും തന്നെ ഇതുവരെ മടങ്ങിവന്നിട്ടില്ല.
അതിന് ആർക്കും തന്നെ മടങ്ങിപോകാനുള്ള സ്വാതന്ത്ര്യം ഉണ്ടായിരുന്നു.. എന്ന് തോന്നുന്നില്ലല്ലോ.
നിനക്കും!
ഇവിടേക്ക് കടന്നുവന്ന എല്ലാവരിലും ഭയത്തിന്റെ ദുർഗന്ധമുണ്ടായിരുന്നു.
നിന്നിൽ,
ഞാൻ പ്രതീക്ഷ അറിയുന്നു.
വെള്ളിമാല എന്നെ അലോസരപെടുത്തുന്നു. അതിനെ മറയ്ക്ക്!
പ്രതീക്ഷ തേടി,
സ്വന്തം കല്ലറയിലേക്ക് തന്നെ ഇഴഞ്ഞുകയറുന്നവൻ ഏതു തരക്കാരൻ?
നിരാശനായവൻ.
തുർക്കികളെന്റെ രാജ്യം നശിപ്പിക്കുമെന്ന് ഭീഷണിപ്പെടുത്തുന്നു.
നിങ്ങളുടേത് പോലെയുള്ള ശക്തി ഉണ്ടെങ്കിൽ എനിക്ക് അവരെ തടയാൻ കഴിഞ്ഞേയ്ക്കും.
എന്റെ ജനങ്ങളെ രക്ഷിക്കാൻ, എന്റെ കുടുംബത്തെ രക്ഷിക്കാൻ.
ഇത്ര മഹത്തായ ലക്ഷ്യം, ശൂലദണ്ഡകാ.
ഹൗസ് ഡ്രാക്കുൾ, സാത്താന്റെ സന്തതി.
നിങ്ങൾക്ക് തെറ്റുപറ്റിയതാണ്.
അതിനർത്ഥം, 'വ്യാളീപുത്രൻ' എന്നാണ്.
"നിരപരാധികളുടെ സംരക്ഷകൻ"
എത്രമാത്രം നിരപരാധികളെ നീ കൊന്നിട്ടുണ്ടെന്ന്,
നിന്റെ ജനങ്ങൾക്കറിയാമോ?
നൂറുകണക്കിന്?
അതേ.
എന്നോടൊരിക്കൽ കൂടി കളവുപറഞ്ഞാൽ,
നിന്റെ വയറു മുതൽ തലച്ചോർ വരെ പിളർന്ന്,
നിന്റെ കുടൽമാല നിന്നെക്കൊണ്ടു തന്നെ ഞാൻ തീറ്റിക്കും.
ആയിരക്കണക്കിന്.
എന്നിട്ടവരെ കുറ്റിയിൽ തറയ്ക്കുമ്പോൾ നിനക്കെന്താ തോന്നുന്നത്?
അപമാനം? ഭീതി?
അധികാരം?
മറുപടി താടാ!
ഒന്നുമില്ല!
എനിക്കൊന്നും തോന്നില്ല.
കുറ്റം ചെയ്യുന്നതിനേക്കാൾ വലിയ കുറ്റം അതാണ്.
രക്തം ചിന്തുന്നത് നിന്നെ ആനന്ദിപ്പിക്കുന്നില്ലെങ്കിൽ,
പിന്നെ എന്തിനു നീയത് ചെയ്യണം?
കാരണം, ജനങ്ങൾ വാളുകളെ ഭയക്കുന്നില്ല.
അവർ രാക്ഷസന്മാരെയാണ് ഭയപ്പെടുന്നത്.
അവരിൽ നിന്നുമവർ ഓടിമാറുന്നു.
ഒരു ഗ്രാമത്തെ ശൂലത്തിലാഴ്ത്തി,
ഞാൻ ആപത്തിൽ നിന്നു രക്ഷിക്കുന്നു.
ചിലപ്പോഴൊക്കെ ലോകത്തിന് നായകന്മാരെ ആവശ്യമുണ്ടാകാറില്ല,
ചിലപ്പോൾ അവർക്കാവശ്യമായ് വരിക,
ഒരു രാക്ഷസനെ ആയിരിക്കും.
ഒരു രാക്ഷസനായാൽ എങ്ങെനെയുണ്ടാകുമെന്ന്,
നിനക്കറിയാമെന്ന് നീ വിശ്വസിക്കുന്നു, അല്ലേ?
നിനക്ക് അതിനെ കുറിച്ച് ഒന്നും അറിയില്ല.
അതെങ്ങനെ ഉണ്ടാകുമെന്ന് ഞാനിപ്പോൾ നിനക്ക് കാണിച്ചു തരാൻ പോവുകയാണ്.
നൂറ്റാണ്ടുകളായി, ദ്രവിച്ചുകൊണ്ടിരിക്കുന്ന ഈ ചുമരുകൾ എനിക്ക് കഴുമരങ്ങൾ ആയിരുന്നു.
എന്നെ ഇതാക്കി മാറ്റിയവൻ, എനിക്കുള്ള ശിക്ഷയായി,
ഈ ഗുഹയിൽ എന്നെ ബന്ധനസ്ഥനാക്കി.
നിന്റെ കരുത്തും,
സൗഭാഗ്യങ്ങളും, ഇച്ഛാശക്തിയുമുള്ള,
ഒരു മനുഷ്യന്റെ വരവിനായി ഞാൻ കാലങ്ങളോളം കാത്തിരുന്നു.
ഇരുളിനേയും, അതിന്റെ ശക്തികളെയും ആർജ്ജിക്കാൻ അർഹതയുള്ളവൻ.
ഞാൻ നിന്റെ മോക്ഷദായകനാണെങ്കിൽ,
നീയെനിക്ക് സ്വന്തം.
കുടിക്ക്!
നിനക്കെന്റെ ശക്തികളെ അനുഭവിക്കാൻ കഴിയും.
നുറു മനുഷ്യരുടെ ശക്തി.
മിന്നലിന്റെ വേഗത.
ഇരുട്ടിന്റേയും, അതിന്റ സന്തതികളുടേയും മേൽ ആധിപത്യം.
അവരിലൂടെ കാണും. അവരിലൂടെ കേൾക്കും.
മാരകമായ മുറിവുകൾ പോലും ഭേദമാകും.
പകരം?
ഒരിക്കൽ നീ പാനം ചെയ്‌താൽ,
മനുഷ്യരക്തത്തിനായുള്ള നിന്റെ ദാഹം,
അടങ്ങാത്തതാകും.
എന്നാൽ മൂന്നു നാൾ നീ പിടിച്ചുനിന്നാൽ,
നീ മനുഷ്യ ഗുണത്തിലേക്ക് മടങ്ങിവരും.
എന്റെ ശക്തി ഉപയോഗിച്ച്,
നിനക്ക് നിന്റെ ജനങ്ങളെ രക്ഷിക്കാം.
-ഞാൻ രക്തം കുടിച്ചാലെന്തു സംഭവിക്കും?
വില കൂടുതൽ കടുത്തതാകും,
ഇവിടെ കാൽവെയ്ക്കാതിരുന്നെങ്കിൽ എന്നാഗ്രഹിച്ചു പോകുവോളം.
ഞാൻ സ്വതന്ത്രനാകും.
ഇരുട്ടിന് യോഗ്യമായ ബലി നൽകപ്പെടും.
എന്നെപ്പോലെ നീയും ഇതിനു പാത്രമാകും.
ഭൂമിക്കൊരു ശാപമായി, നിനക്ക് പ്രിയപ്പെട്ട എല്ലാറ്റിനേയും,
നശിപ്പിക്കാൻ വിധിക്കപ്പെട്ട്.
നിന്റെ നാടിനെ, ജനങ്ങളെ,
നിന്റെ അമൂല്യങ്ങളായ ഭാര്യയേയും, മകനേയും പോലും.
അവരെ വേദനിപ്പിക്കുന്നതിനു മുൻപായി ഞാൻ മരണത്തെ പുൽകും.
തീർച്ചയായും നിനക്കതിനു കഴിയുമെന്ന് ഞാൻ ഭയപ്പെടുന്നു.
എന്തൊക്കെയായാലും, അവസാനം ഞാൻ സ്വതന്ത്രനാകപ്പെടുക തന്നെ ചെയ്യും.
എന്നെ വഞ്ചിച്ചവന്റെ മേലിൽ ക്രോധം ചൊരിയാൻ.
പിന്നെയൊരുനാൾ, അനശ്വരമായ പ്രതികാര ക്രീഡയിലെന്റെ കരുവായി നിന്നെ സേവിക്കാൻ വേണ്ടി,
ഞാൻ നിന്നെ തേടി വരും.
ഇതൊരു കളിയല്ല!
ഇതിലും മികച്ച രീതിൽ അനശ്വരതയെ സഹിക്കാൻ കഴിയുമോ, ഉം?
ഇതാണ് ആത്യന്തികമായ വിനോദം, രാജൻ.
പ്രകാശം, ഇരുട്ടിനെതിരെ.
ആശ, നിരാശയ്ക്കെതിരെ.
മുഴുവൻ ലോകത്തിന്റെ വിധിയും തുലിതാവസ്ഥയിലാണ്.
എങ്കിൽ നിങ്ങളെ നിരാശനാക്കുന്നതിൽ,
എനിക്ക് അതിയായ സന്തോഷമുണ്ട്.
കുടിക്ക്.
കളി ആരഭിച്ചുകൊള്ളട്ടെ.
ഇനി എന്താ?
ഇനി....
നീ ചാക്.
അബ്ബാ!
ഇത് ഉപകാരപ്പെടും.
തയ്യാറാകൂ...
തീ കൊടുക്കൂ!
നീ തിരിച്ചു വന്നു.
എപ്പോഴും.
നീ എവിടെ ആയിരുന്നു?
എനിക്ക് ആവശ്യമായ കരുത്ത് തേടി ഞാൻ അലയുകയായിരുന്നു.
അബ്ബ വന്നു!
അവർക്ക് ഞങ്ങളുടെ മക്കളെ വേണമായിരുന്നു.
ഞങ്ങൾക്ക് പോരാടാനാകില്ല.
ഒരു നല്ല രാജാവ്, അവരെ വിട്ടുകൊടുക്കുമായിരുന്നു.
ഒരു നല്ല രാജാവ് സമാധാനത്തിനു വേണ്ടിയാ വില കൊടുക്കുമായിരുന്നു.
ഞാൻ നിങ്ങൾക്കെന്റെ വാക്ക് തരുന്നു.
നമ്മൾ പരാജയപ്പെടില്ല.
അവർ നമ്മുടെ മണ്ണിലേക്ക് യുദ്ധം കൊണ്ടുവന്നു.
അവർ അതിനു കനത്ത വില നൽകേണ്ടി വരും.
തീ കൊടുക്കൂ...
ആക്രമിക്കൂ!
എന്ത്? നിൽക്കൂ.
വിലപേശൽ പരാജയപ്പെട്ടു.
ഈ യുദ്ധ ഭൂമിയിൽ ഇന്നുരാത്രി എന്തു സംഭവിച്ചു എന്നെന്നോട് ചോദിക്കരുത്.
നമ്മൾ സുരക്ഷിതരായിരിക്കുവാൻ എനിക്കുള്ളതെല്ലാം ഞാൻ ഉപയോഗിക്കും അത്ര മാത്രം വിശ്വസിക്കൂ.
പക്ഷേ നമ്മളിവിടെ താമസിക്കുന്നത് സുരക്ഷിതമല്ല.
നമ്മൾ കോസിയ വിഹാരത്തിലേക്ക് പോകണം.
പീരങ്കിയുണ്ടകൾക്ക് എത്തിപ്പെടാനാകാത്ത വിധം, അവ മലകളുടെ മേലാണ് സ്ഥിതിചെയ്യുന്നത്.
നിലനില്പിനായുള്ള നമ്മുടെ ഏറ്റവും മികച്ച സാധ്യത അതാണ്.
നമ്മൾ പരമാവധി ജനങ്ങളെ കൊണ്ടുപോകണം.
അപ്പോൾ നമ്മുടെ അഭാവം പ്രകടമാകും.
അങ്ങനെ മെഹ്മദ് ഇവിടെ സംഭവിച്ചതന്തെന്ന് മനസ്സിലാക്കി,
നമ്മളെ വേട്ടയാടാൻ വരും.
ഡ്രാക്കുളക്കോട്ടയിൽ നിന്നും അറിയിപ്പ് വന്നിട്ടുണ്ട്.
വ്ലാഡ്, നമ്മുടെ 1000 പടയാളികളെ പരാജയപ്പെടുത്തി.
എങ്കിൽ 100,000 പേരെ അയക്കൂ. ഞാനവരെ നയിക്കാം.
ഞാൻ യൂറോപ്പിലേക്ക് പോകുമ്പോൾ,
എന്റെ വാളിന്റെ അഗ്രത്തിൽ അവന്റെ തലയുണ്ടാകും.
എന്റെ കൂടെ അവന്റെ മകനും.
നമ്മുടെ പിതാമഹന്മാർ പോരാടിയതു പോലെ നമ്മളും പോരാടണം.
ബോർഗോ ചുരത്തിനു ചുറ്റുമുള്ള കാടുകളേയും, മലകളേയും ഉപയോഗപ്പെടുത്തണം.
അതിന് നാലഞ്ചു മാസങ്ങളെടുക്കും.
മാസങ്ങളല്ല.
മൂന്നു ദിവസം കൊണ്ട് ഞാന്‍ യുദ്ധം ജയിക്കും.
രണ്ടു ദിവസം കൊണ്ട് തീർത്തുകൂടേ? എങ്കിൽ ഞങ്ങൾക്ക് കൂടുതൽ സന്തോഷമാവുമല്ലോ .
കുടിക്ക്.
എന്തുപറ്റി?
എനിക്ക് കുറച്ച് ശുദ്ധവായു വേണം.
എന്നോട് ക്ഷമിക്കൂ.
നീയെന്നെ പിന്തുടരുന്നത് ഞാനറിഞ്ഞില്ലെന്ന് കരുതണ്ട.
നിനക്ക് തെറ്റുപറ്റി.
ഞാനവയെയാണ് പിന്തുടർന്നത്.
അവ തങ്ങളുടെ വർഗ്ഗത്തെ തിരിച്ചറിയും.
രാത്രിയാണവയുടെ സാമ്രാജ്യം.
ചോരയാണ് അവയുടെ ജീവദായനി.
അവയിൽ ചിലത് ഇര ലഭിക്കുന്നിടത്തോളം കാലം,
ജീവിച്ചിരിക്കുന്നു എന്നാണ് പറയപ്പെടുന്നത്.
നിന്റെ പിച്ചുംപേയും കേൾക്കാൻ എനിക്ക് താത്പര്യമില്ല.
മലയിൽ നിന്നും രക്ഷപ്പെട്ടവൻ,
ഒരു മനുഷ്യന് പിന്നിൽ മറഞ്ഞിരിക്കുന്നു എന്നാണ് പറയപ്പെടുന്നത്.
ആ മനുഷ്യൻ ഞാനാണെങ്കിൽ,
ഒരു കത്തികൊണ്ട് നിനക്ക് യാതൊരു ഉപകാരവും ഇല്ല എന്ന് നിനക്കറിയാമല്ലോ.
തീർച്ചയായുമില്ല.
ഞാൻ എന്തിനു ഇവിടെ തുടർന്നെന്നാ നീ കരുതിയത്?
ഈ ലോകത്തിലൊരു പരിധി വരെയേ നമുക്ക് ഓടാൻ കഴിയൂ.
എന്നാലാ പരിധി എത്തിച്ചേർന്നിട്ടില്ല.
ഞാൻ നിന്നെ പരിചരിക്കട്ടെ.
എന്നെ എന്റെ പാട്ടിനു വിട്ടേക്ക്.
അങ്ങനെയാകട്ടെ യജമാനേ.
നിന്റെ വിധിക്ക് കീഴടങ്ങൂ.
എനിക്ക് വിടുതൽ താ.
ഞങ്ങളിവനെ വയലിൽ നിന്നും കണ്ടെത്തി. അവനങ്ങയെ കാണണമെന്ന്.
വ്ലാഡ് പ്രഭുവിന്റെ സന്ദേശം.
നിങ്ങൾ ഇ കാഴ്ച്ച ആസ്വദിക്കുമെന്ന് അദ്ദേഹം കരുതുന്നു.
മലയാളം പരിഭാഷകൾക്ക് സന്ദർശിക്കുക www.malayalamsubtitles.org www.facebook.com/groups/MSONEsubs
മിറീന!
നിന്റെ തഴമ്പുകൾ കാണാനില്ലല്ലോ.
നിനക്കെന്താ സംഭവിക്കുന്നത്?
ജനങ്ങൾ ഭയക്കുന്ന, പല്ലൊടിഞ്ഞ മലയിലെ ആ വസ്തു ഞാനാണ്.
പ്രേതമല്ല,
മറ്റെന്തോ.
അരുത്! അത് നിർത്തൂ.
നിന്നോടിത് ചെയ്തവനെ ദൈവം ശപിക്കട്ടെ.
ഇത് ഞാൻ സ്വയം തിരഞ്ഞെടുത്തതാണ്.
ഇതാണോ നീ നേടിയ ശക്തി?
പക്ഷേ, എന്തിന്?
കാരണം, ഞാൻ നമ്മുടെ മകന് പകരം,
മെഹ്‌മദിന്,
ശവങ്ങളെ അയച്ചുകൊടുത്തു.
നീ ഞങ്ങൾക്ക് വേണ്ടിയാണോ ഇതൊക്കെ ചെയ്തത്?
രണ്ടു ദിവസത്തിനുള്ളിൽ തന്നെ, ഞാൻ പഴയതു പോലെയാകും.
ഞാനൊന്നു എതിർത്ത് നിന്നാൽ മാത്രം മതിയാകും.
എതിർക്കാനോ?
എന്തിനെ എതിർക്കാൻ, വ്ലാഡ്? എന്നോട് പറയ്!
ദാഹത്തെ.
രക്തത്തിനോടുള്ള ദാഹത്തെ.
അതിനു കഴിഞ്ഞില്ലെങ്കിൽ?
പടി പടിയായി രാക്ഷസ്സായി മാറും.
നിനക്കിത് ശരിയാക്കാൻ കഴിയുമല്ലോ, അല്ലേ?
കഴിയും.
ഞാൻ കീഴടങ്ങില്ലെന്ന് നിനക്ക്,
വാക്ക് തരുന്നു.
എങ്കിൽ ദൈവം നിനക്ക് മാപ്പ് തരും.
വ്ലാഡ്.
മെഹ്മദ് അടുത്തുകൊണ്ടിരിക്കുകയാണ്.
നമ്മൾ പെട്ടന്നുതന്നെ ഇവിടെ നിന്നും പോകണം.
നിന്നാൽ കഴിയും വിധം വേഗത്തിൽ,
നീ വിഹാരത്തിൽ എത്തി ചേരണം.
- മെഹ്മെദിന്റെ ആളുകൾ അടുത്തുതന്നെയുണ്ട്. - ഇല്ല.
ഞാൻ പറയുന്നത് കേൾക്ക്.
സൂര്യാസ്തമയത്തിനു ശേഷം ഞാൻ നിന്റെയടുക്കൽ വന്നുകൊള്ളാം.
ഞാൻ വാക്കുതരുന്നു.
ഞാൻ നിന്നെ സ്നേഹിക്കുന്നു.
എന്റെ ഭർത്താവ് നിങ്ങളുടെ നിർദ്ദേശം സ്വീകരിച്ചു.
നിങ്ങളുടെ നേതൃത്വത്തിൽ ഞങ്ങളിപ്പോൾ ഇവിടെ നിന്നും പുറപ്പെടും.
എന്ത്? അപ്പോൾ വ്ലാഡ് എങ്ങോട്ട് പോകുന്നു?
തുർക്കികളെ വീക്ഷിക്കാൻ.
സ്വന്തം നിരീക്ഷണങ്ങൾ അനുസരിച്ച് പ്രവർത്തിക്കാൻ അദ്ദേഹം താത്പര്യപ്പെടുന്നു.
ഇല്ലാ. ഞാനത് അനുവദിക്കില്ല.
ഒരുപാടു വൈകിപ്പോയി.
അദ്ദേഹം പോയിക്കഴിഞ്ഞു.
അങ്ങനെയാകട്ടെ.
- പുറപ്പെടാൻ തയ്യാറാകൂ. - കുതിരകളെ തയ്യാറാക്കൂ.
സുൽത്താന്റെ എതിരാളികളെ എവിടെയാണ് കുഴിച്ചുമൂടുന്നതെന്ന് അദ്ദേഹത്തെ അറിയിച്ചേക്ക്.
ശ്രദ്ധിക്ക്.
നമ്മൾ എത്താറായിരിക്കുന്നു.
പുറകിലുള്ളവരെ സംരക്ഷിക്കൂ.
മിറീന!
മിറീന! ലിൻഗ്രീസ്!
ഈ സന്യാസിമാർക്ക്,
വാതിൽ കുറച്ചുകൂടി അടുത്തു പണിതു കൂടാരുന്നോ.
എന്റെ പിറകിൽ തന്നെ നിൽക്കണം.
തുർക്കികൾ നിന്നെ പുതുതായി ഒന്നും പഠിപ്പിച്ചില്ലേ?
നിന്റെ വാൾ വരുന്നത് ഞാ....
ഇൻഗ്രീസ്, ഓട്.
നിന്റെ തമ്പുരാനിപ്പോൾ എവിടെപ്പോയി,
രാജ്ഞീ?
ദിമിട്രൂ,
അത് സാരമില്ല.
വ്ലാഡ്.
ദിമിട്രൂ, ശ്രദ്ധിക്ക്! ശ്രദ്ധിക്ക്!
ഇല്ലാ!
ഇങ്ങോട്ട് വാ. ഇങ്ങോട്ട് വാ.
ഇനി ഞങ്ങളെ വിട്ടിട്ട് പോകല്ലേ, അബ്ബാ.
ഒരിക്കലും പോകില്ല.
ഞാനെപ്പോഴും മോനെ കണ്ടുകൊണ്ടേയിരിക്കും.
വാതിലിലൂടെ പ്രവേശിക്കൂ!
നീങ്ങിക്കൊണ്ടേയിരിക്കൂ! ഇതുവഴി!
നിങ്ങൾ ഞങ്ങളിൽ നിന്നും അകന്ന് പോകാൻ പാടില്ലായിരുന്നു.
അതിനുള്ള നിങ്ങളുടെ കാരണമെന്തായാലും....
മിണ്ടരുത്!
ഇവരെയെല്ലാം എഴുന്നേൽപ്പിക്കൂ.
നീ ഞാൻ പറഞ്ഞത് കേട്ടില്ല? എഴുന്നേൽക്കാൻ!
തുർക്കികൾ വന്നുകൊണ്ടിരിക്കുകയാണ്.
പ്രാർത്ഥനകൾ ഈ ചുമരിനെ പ്രതിരോധിക്കില്ല.
ഞങ്ങൾക്ക് ഇതിനു കഴിയും എന്ന് നീ വിശ്വസിക്കുന്നുണ്ടോ?
മെഹ്മെദിന്റെ ആളുകൾ വടക്കുനിന്നാകും വരിക.
ചുറ്റുമതിൽ കാവൽക്കാരുടെ എണ്ണം ഇരട്ടിയാക്കണം.
ഇപ്പോൾ തന്നെ.
അതിനുള്ളിലെന്താ?
ഒരിക്കൽകൂടി ഉപയോഗിക്കേണ്ടി വരല്ലേ എന്ന് ഞാൻ ആഗ്രഹിച്ച ഒന്ന്.
വരൂ.
ആളുകൾ പറയുന്നത് വ്ലാഡ് ഒരു രാക്ഷസനായി മാറിയെന്നാണ്.
ഇക്കാരണം കൊണ്ട് പ്രഭുവിന്റെ ആഭിചാര ക്രിയകളെക്കുറിച്ചുള്ള കിംവദന്തി പരക്കുമോ എന്ന് ഞാൻ ഭയക്കുന്നു.
നമ്മളത് അനുവദിച്ചാൽ മാത്രം.
തങ്ങൾക്ക് കാണാൻ കഴിയാത്തതിനെ ജനങ്ങൾക്ക് ഭയപ്പെടാറില്ല.
നിങ്ങൾ ആദ്യമായി എന്റെ സൈന്യത്തിൽ ചേർന്നപ്പോൾ,
നിങ്ങൾക്ക് വാൾ ഉയർത്തി യുദ്ധം ചെയ്യണമായിരുന്നു.
എന്റെ സേനാധിപന്മാർ നിങ്ങളുടെ കണ്ണുകൾ മൂടിയപ്പോൾ,
കാഴ്ചയില്ലാത്ത മുന്നോട്ട് പോകാൻ,
കഴിയുമെന്ന് നിങ്ങൾ വിശ്വസിച്ചില്ല.
എന്നാൽ നിങ്ങൾക്കതിനു കഴിഞ്ഞു.
ഇപ്പോൾ എന്റെ കൂടെ വരൂ.
നിങ്ങളുടെ സുൽത്താൻ നിങ്ങളെ നയിക്കും.
പ്രഭോ,
രക്ഷസ്സ്, പകൽവെളിച്ചത്തിൽ അശക്തനാണ്.
പിന്നെ ശുദ്ധമായ വെള്ളിയോടും.
എന്നാൽ ദിവ്യമായ കുരിശ് നിങ്ങളുടെ മേൽ അശക്തമാണ്.
അതിനർത്ഥം, നിങ്ങൾ ഇതുവരെ,
മനുഷ്യരക്തം പാനം ചെയ്തിട്ടില്ല.
നിങ്ങളുടെ ജനങ്ങൾ അത് ചെയ്യുന്നതിന് മുൻപായി,
ഞാനങ്ങയെ കൊല്ലട്ടെ, പ്രഭോ.
ദയവു ചെയ്ത് ഞാനത് ചെയ്യട്ടെ.
നിങ്ങളെന്തായി മാറിയെന്നുള്ള കിംവദന്തികൾ പരന്നു കഴിഞ്ഞിരിക്കുന്നു.
അങ്ങേയ്ക്കിനിയും പശ്ചാത്തപിക്കാൻ അവസരമുണ്ട്.
നിങ്ങൾ മാറിപ്പോകുന്നതായിരിക്കും നല്ലത്, ലൂസിയൻ.
അത് സത്യമാണ്! അവനൊരു രാക്ഷസനാണ്.
വേണ്ടാ!
ദയവുചെയ്ത് കേൾക്കൂ! അദ്ദേഹം നിങ്ങളുടെ രാജാവാണ്!
അദ്ദേഹത്തിന്റെ പ്രവർത്തികൾക്കൊരു കാരണമുണ്ട്.
നിർത്തൂ!
- രാക്ഷസനെ കൊല്ലൂ! - അദ്ദേഹം നിങ്ങളുടെ രാജാവാണ്!
അവന്റെ ഹൃദയത്തിൽ സാത്താൻ വസിക്കുന്നു!
വ്ലാഡ്!
മിറീന!
അദ്ദേഹം നമ്മളെ രക്ഷിക്കാനാണ് ശ്രമിച്ചത്.
ഇവനെ എന്റെ മുറിയിലാക്ക്.
പുറത്തേക്ക് നോക്കാൻ അനുവദിക്കരുത്!
- ശരി. - അമ്മാ!
ഇതാണോ നിങ്ങളുടെ വിധേയത്വം?
ഇതാണോ നിങ്ങളുടെ കൃതജ്ഞത?
വിഡ്‌ഢികൾ.
നീയൊക്കെ ജീവനോടെയിരിക്കുന്നതും പോരാടാൻ കഴിയുന്നതും എന്തുകൊണ്ടാണന്നറിയോ?
പിന്നല്ല!
നീയൊക്കെ ജീവനോടെയിരിക്കുന്നത് ഞാൻ കാരണമാണ്!
നിന്നെയൊക്കെ രക്ഷിക്കാൻ ഞാൻ ശ്രമിച്ചത് കൊണ്ടാണ്!
ഇത് നീയല്ല.
നിങ്ങളുടെ ഇടങ്ങളിലേക്ക് പോകൂ.
എന്നെ വിശ്വസിക്ക്,
ഇനിയുമൊരുപാട് ഭയക്കാനുണ്ട്.
ദൈവമേ, നീയെന്നെ ഇനിയും കൈവെടിഞ്ഞിട്ടില്ലെങ്കിൽ,
എനിക്ക് നിന്റെ ശക്തി തരൂ. അങ്ങനെ ഞാനാ അന്ധകാരത്തെ പ്രതിരോധിക്കട്ടെ.
ഒരു നാൾ കൂടി ഈ പരീക്ഷണത്തെ സഹിക്കാൻ എന്നെ അനുവദിക്കൂ.
ഞാൻ നിന്നോട് യാചിക്കുകയാണ്.
ദയവു ചെയ്ത്.
അബ്ബയ്ക്ക് സുഖമില്ലേ?
അബ്ബയ്ക്ക് സുഖമില്ലെങ്കിൽ,
ഇതബ്ബയ്ക്ക് ആശ്വാസം തരുമെന്ന് ഞാൻ വിചാരിച്ചു.
നന്ദി, മോനേ.
വാ.
ഒരു ദിവസം മോൻ, മഹാനായൊരു നേതാവാകും.
നീ നിനക്കു മുന്നേ മറ്റുള്ളവരെക്കുറിച്ച് ആലോചിക്കുന്നു.
തുർക്കികൾ എന്നെക്കൊണ്ടുപോകാൻ വന്നപ്പോൾ,
അബ്ബ അവരെ തടഞ്ഞു.
അതുകൊണ്ടല്ലേ അബ്ബയ്ക്ക് അസുഖമായത്?
എന്നെ രക്ഷിക്കാൻ.
അതേ.
ആവശ്യമുണ്ടായാൽ ഞാനത് ഇനിയും ആവർത്തിക്കും.
അവർ എത്താറായി.
വൈകാതെ തന്നെ സൂര്യനുദിക്കും.
അങ്ങനെ എന്റെ ശക്തികളും ഇല്ലാതാകും.
അതിനുള്ളിൽ നമ്മളീ യുദ്ധം ജയിച്ചില്ലെങ്കിൽ...
മരണം വരെയും നിന്നോടൊപ്പം നിന്നു ഞാൻ പൊരുതും.
നിന്റെ മരണം എന്റെ പോരാട്ടത്തെ അവസാനിപ്പിക്കും.
ഏതൊരു നല്ല രക്ഷിതാവിന്റെയും കടമ നമ്മൾ ചെയ്തു.
നമ്മുടെ കുഞ്ഞിനെ സംരക്ഷിച്ചു.
രാജ്യത്തെ എല്ലാ കുട്ടികളെയും സംരക്ഷിച്ചു.
ഈ ജന്മത്തിൽ, ഭരിക്കുന്നത് നമ്മുടെ വിധിയല്ലായിരിക്കാം.
നമ്മുടെ വിവാഹപ്രതിജ്ഞ നിനക്കോർമയുണ്ടോ?
"പോയ ജന്മത്തിൽ നിന്നും പുതിയത് ഉദയം കൊള്ളുമ്പോൾ,
ഈ ജന്മം, വരും ജന്മമെന്നൊക്കെ, എന്തിനു വെവ്വേറെ ആലോചിക്കണം?"
"ആവശ്യമുള്ളവർക്ക്,
സമയം എല്ലായിപ്പോഴും പരിമിതമാണ്."
"എന്നാൽ പ്രണയിക്കുന്നവർക്ക്,
അത് അനശ്വരമാണ്."
വേണ്ടാ!
എന്തു വന്നാലും വിട്ടുകൊടുക്കരുത്!
വിട്ടുകൊടുക്കരുത്!
സുരക്ഷിതരായി നിലകൊള്ളൂ!
വിട്ടുകൊടുക്കരുത്!
തീ കൊടുക്കൂ!
മെഹ്മെദ്!
ഇല്ലാ!
അവനെവിടെ?
തീകൊടുക്കൂ!
മുന്നോട്ട്!
തീ കൊടുക്കൂ!
പോ! പോയി അബ്ബായെ കണ്ടുപിടിക്ക്!
അദ്ദേഹമെവിടെ?
നിനക്കു വേണമെങ്കിൽ ഓട്ടം തുടരാം.
- എന്നെ വിട്! - വേണ്ടാ!!!
മിറീന!
ദയവു ചെയ്ത് വേണ്ടാ!!
ഇൻഗ്രീസ്!
വേണ്ടാ!!
വ്ലാഡ്!
ഇല്ലാ!!!!
അരുത് മിറീന.
ദയവു ചെയ്ത് എന്നെ വിട്ടുപോകല്ലേ.....
നീയില്ലാതെ എന്നെക്കൊണ്ടിതിനാകില്ല.
മിറീന.
അവരെ തടയാൻ നിനക്കിനിയും സമയമുണ്ട്.
എന്റെ രക്തം കുടിക്ക്.
ഇല്ലാ.
എനിക്ക് നിന്റെ ജീവനെടുക്കാൻ കഴിയില്ല.
എനിക്കെന്റെ ജീവൻ നഷ്ടപ്പെട്ടു കഴിഞ്ഞു.
എന്നാൽ നമ്മുടെ മകൻ.....
ഇല്ലാ....
ഞാൻ നിന്നെ സ്നേഹിക്കുന്നു.
ഇപ്പോൾത്തന്നെ!
ദയവുചെയ്ത്.....
ഇപ്പോൾത്തന്നെ അത് ചെയ്യണം!
വ്ലാഡ്!
ഇല്ലാ!!!!
നിനക്കു പ്രതികാരം ചെയ്യണോ?
കുടിക്ക്.
നരകം സത്യമാണെന്ന് ഞാനിപ്പോൾ അറിയുന്നു.
അതുകൊണ്ട് തന്നെ ഒരു സ്വർഗ്ഗമുണ്ടെന്നും.
ഈ ലോകമോ, അല്ലെങ്കിൽ വരും ലോകമോ നമ്മളെ പിരിച്ചേക്കാം.
എന്നാൽ ഞാൻ നിന്റെ ത്യാഗത്തെ വാഴ്ത്തപ്പെടുത്തുക തന്നെ ചെയ്യും.
നമ്മുടെ മകൻ സുരക്ഷിതനായിരിക്കുമെന്നും ഞാൻ പ്രതിജ്ഞ ചെയ്യുന്നു
ഞാൻ സ്വന്തമാക്കിയ നാടുകളിൽ വെച്ച്,
ഞാൻ ഏറ്റവും വെറുക്കുന്നതിതാണ്.
കിഴക്കോട്ടു നോക്കൂ.
ഈ സമയം സൂര്യൻ ഉദിച്ചിരിക്കണം, അല്ലേ?
എന്താണത്‌?
അത് പ്രഭുവാണ്.
അവൻ വരുന്നുണ്ട്.
നിങ്ങൾ ധാരാളമുണ്ടായിരിക്കുമെന്ന് ഞാൻ വിചാരിച്ചു.
ഇപ്പോൾ ഇത് ആവശ്യത്തിന് പോലും തികയില്ല.
നിനക്കൊരു ബലഹീനതയുണ്ടെന്നെനിക്കറിയാം.
വെള്ളിയോട്.
അബ്ബാ!
അവൻ നിനക്കായി കാത്തിരിക്കുകയാണ്.
നിന്റെ വേഗത കുറയുന്നു, സഹോദരാ.
നീ ദുർബലനാകുന്നു.
പോ, പോയെടുക്ക്.
ഇതാണോ എന്റെ ആളുകളെ ഭയപ്പെടുത്തിയ രാക്ഷസൻ?
ഉം?
അപ്പോഴേക്കും നീ വല്ലാതെ തളർന്നല്ലോ.
പറയെടാ,
എത്ര നേരം കൂടി നിനക്കിത് സഹിക്കാനാകും?
ചരിത്രത്താളുകളിൽ നിന്നും,
നിന്റെ പേര് വെട്ടിമാറ്റുവോളം.
അബ്ബാ!
നിന്റെ അബ്ബായെ അവസാനമായി ഒരു നോക്ക് കൂടി കണ്ടോളൂ, ഇൻഗ്രീസ്.
വേണ്ടാ!
എന്ത് പരിതാപകരമാണല്ലേ അവന്റെ കാര്യം.
വേണ്ടാ, നിർത്തൂ!
ദയവുചെയ്ത് നിർത്തൂ....
ഞാനൊരു മരക്കുറ്റി നിന്റെ ഹൃദയത്തിലാഴ്ത്തിയാൽ,
അത് നിന്നെ കൊല്ലും.
മറ്റ് മനുഷ്യരെപ്പോലെ.
ശൂലദണ്ഡകന്,
- യോജിച്ച മരണം. - വേണ്ടാ..... വേണ്ടാ....
അബ്ബാ!!
ഇനിമുതൽ എന്റെ പേരതല്ല.
ഞാൻ "ഡ്രാക്കുള"
സാത്താന്റെ സന്തതി.
അതൊന്നും സാരമില്ല.
ഞാനുണ്ട്.
എങ്ങനെയുണ്ട് കിളവ...
എനിക്ക് വാർദ്ധക്യം അനുഭവപ്പെടുന്നില്ല.
എത്ര പേർ ബാക്കിയുണ്ട്?
ആരുമില്ല. നിന്റെ മകൻ ഒഴികെ...
നമ്മുടെ ആളുകൾക്ക് വിതരണം ചെയ്യാനുള്ള,
ഒരു നേരമ്പോക്ക്.
നീയൊരു ബാലനായിരിക്കുമ്പോൾ മുതൽ, ആവർത്തിച്ച്, ആവർത്തിച്ച്.
എന്താണ് ഞാൻ നിന്നെ പഠിപ്പിച്ചത്?
തന്റെ ജനങ്ങളോടുള്ള രാജാവിന്റെ കടമയാണ് പ്രധാനം.
ഇൻഗ്രീസ്.
നിനക്കു മനസ്സിലായില്ലേ?
ഇപ്പോൾ ഇവരെല്ലാം നമ്മുടെ ശത്രുക്കളാണ്‌.
ഇവൻ കൂടി പോയാൽ,
നീ സ്വതന്ത്രനാകും.
ഞാനാരാണെന്ന് നീ മറന്നു.
അവനെ വിട്.
എന്റെ കൂടെ വാ, മോനേ.
വാ.
യാചിക്കുകയാണ്.
ദൂരെപ്പോ!
സമയമായിരുന്നു.
ദയവു ചെയ്ത്.
ദയവു ചെയ്ത്, മോൻ വരണം.
എനിക്ക് അബ്ബായെ വിട്ടു പോകണ്ട!
മോൻ അയാളുടെ കൂടെ പോകണം.
ഇല്ലാ!
ഒരിക്കലും അയാളെ വിട്ട് പോകരുത്.
ദയവു ചെയ്ത് പോണം. ഞാനെപ്പോഴും മോനേ സ്നേഹിക്കുന്നു എന്നറിഞ്ഞോ.
എപ്പോഴും.
- പോ! - ഇല്ലാ!
പോ!
ഇല്ലാ!
മോനെ നോക്കിക്കോണേ.
വേണ്ടാ!
അബ്ബാ!
വേണ്ടാ!
അവനിപ്പോ സുരക്ഷിതനാണ്, മിറീന.
തുർക്കികൾക്ക് ഒരിക്കലും യൂറോപ്പിന്റെ തലസ്ഥാനത്തെ കീഴടക്കാൻ കഴിഞ്ഞില്ല.
വ്ലാഡ് ഡ്രാക്കുള പ്രഭു ഒരു നായകനായിരുന്നു
എന്നാലദ്ദേഹത്തിന്റെ ചിത്രങ്ങളോ, ശില്പങ്ങളോ ഇല്ല.
ഞാനദ്ദേഹത്തിന്റെ പരമ്പരയാണ്.
കനത്ത അന്ധകാരത്തിനു ശേഷവും,
സൂര്യൻ വീണ്ടും ഉദയം കൊള്ളുമെന്ന്, അദ്ദേഹത്തിന്റെ ത്യാഗം എന്നെ പഠിപ്പിച്ചു.
യജമാനേ, പാനം ചെയ്യൂ....
ഹൃദയം ശക്തമാണെങ്കിൽ,
ഓരോ പുതിയ പുലരിയിലും,
ആത്മാവ് പുനർജനിക്കും.
ജന്മജന്മാന്തരങ്ങളിലൂടെ.
വർഷാന്തരങ്ങൾക്കപ്പുറം,
എന്നേയ്ക്കും.
മനോഹരമായിരിക്കുന്നു.
ഈ ആഴ്ച നീയേത് മാർക്കറ്റിലായിരിക്കും?
അടുത്തത്, പോർട്ടോബെല്ലോ റോഡ്.
അവിടെ കാണാമോ?
മനോഹരം.
പൂക്കൾ, മൈ ലേഡി. (മൈ ലേഡി - വിവാഹിതയായ സ്ത്രീകളെ ബഹുമാനപൂർവ്വം പരാമർശിക്കാൻ ഉപയോഗിക്കുന്നു)
മൈ ലേഡി?
താനെവിടെന്നാ വരുന്നത്?
ഇവിടെ നിന്നും വളരെയകലെ.
അപ്പൊ, ഗുഡ്നൈറ്റ്.
"പോയ ജന്മത്തിൽ നിന്നും പുതിയത് ഉദയം കൊള്ളുമ്പോൾ....
ഈ ജന്മം, വരും ജന്മമെന്നൊക്കെ എന്തിനു വെവ്വേറെ ആലോചിക്കണം?"
ഇതെന്റെ പ്രിയപ്പെട്ട കവിതയാണ്.
ഒരു ആത്മാവിന് മറ്റൊന്നിനോടുള്ള,
അടങ്ങാത്ത അഭിനിവേശത്തെപ്പറ്റി ഇത് നിങ്ങളോട് സംസാരിക്കുന്നു.
ഞാൻ മീന.
വ്ലാഡ്.
കളികൾ ആരംഭിച്ചുകൊള്ളട്ടെ.
പരിഭാഷ : മാജിത്‌ നാസർ
മലയാളം പരിഭാഷകൾക്ക് സന്ദർശിക്കുക www.malayalamsubtitles.org www.facebook.com/groups/MSONEsubs
Info: 2948FCDFC1D72D7145D3A860AE2D0C1F382FC782